**อมันด้ากับดัชเชส**

**บทความที่ 1**

**เนื้อเรื่องย่อ:** นับตั้งแต่เลอโอคาเดียเสียชีวิตลง เจ้าชายผู้ซึ่งหลงรักเธอเสียใจอย่างสุดซึ้ง ที่ร้านชื่อ *เอสเซดา โซเออร์* ดัชเชส ผู้เป็นป้าของเจ้าชายไปพบเด็กสาวคนขายของ ชื่อ อมันด้า ซึ่งมีหน้าตาละม้ายคล้ายคลึงกับเลอโอคาเดียอย่างน่าอัศจรรย์ ดัชเชสต้องการให้อมันด้าช่วยให้เจ้าชายลืมความทุกข์ เพราะพลัดพรากจากหญิงอันเป็นที่รักของเขา

*บริเวณสี่แยกในลานปราสาทมีที่นั่งรอบอนุสาวรีย์เล็กๆ...เวลาพลบค่ำ…*

**อมันด้า**

ดิฉันไม่เข้าใจค่ะ ว่าจะช่วยเขาได้อย่างไร ดิฉันไม่เชื่อเลยนะคะว่าคุณคิดทำอะไรแบบนี้… แล้วทำไมต้องเป็นดิฉันด้วยล่ะ ดิฉันไม่ใช่คนสวย และคงไม่มีใครหรอกค่ะ ที่จะทำให้เขาลืมความหลังได้อย่างง่ายดาย ไม่ว่าจะสวยสักแค่ไหนก็ตาม?

**ดัชเชส**

ใช่ – ไม่มีใคร นอกจากเธอ

**อมันด้า**

(*น้ำเสียงประหลาดใจ)*

ฉันน่ะหรือคะ?

**ดัชเชส**

โลกของเธอน่ะช่างแคบเหลือเกิน เด็กโง่ นี่คงเห็นแต่โลกในสำนักงาน คงยังไม่มีใครเคยบอกเธอซินะ แต่ฉันเชื่อจิตใต้สำนึกของฉัน รู้ไหมฉันเกือบจะตะโกนออกมาตอนที่ฉันเห็นเธอครั้งแรก ใครๆ คงไม่รู้หรอกว่า เธอน่ะช่างเหมือนเลอโอคาเดีย เสียจริงๆ

*ความเงียบสงัดเยี่ยมกรายเข้ามา นกกลางคืนเริ่มออกหากินแทนนกที่หากินตอนกลางวัน ลานปราสาทปกคลุมด้วยร่มเงาของแมกไม้*

**อมันด้า**

(*กระซิบเสียงแผ่วเบา)*

ดิฉันไม่คิดว่าจะทำได้ มาดาม ฉันเป็นคนธรรมดา ไม่มีอะไรเลย และทั้งคู่เขารักกันมาก ดิฉันยังอด ชื่นชมความรักนั้นไม่ได้ คุณไม่เห็นหรือคะ

*เธอลุกขึ้น พร้อมหยิบกระเป๋าเสื้อผ้า ใบเล็กขึ้นมาเตรียมเดินจากไป*

**ดัชเชส**

(*กระซิบเสียงแผ่วเช่นกัน อย่างสิ้นหวัง)*

จริงของเธอ ฉันขอโทษ *เธอลุกขึ้น อย่างทุลักทุเลเหมือนกับคนสูงอายุทั่วไป เสียงกระดิ่งจักรยานแว่วมา เธอเริ่มพูดต่อ*

ฟัง… นั่นแหละ เขาล่ะ เพียงให้เขาเห็นเธอยืนพิงเสาอนุสาวรีย์นี้ นี่เป็นสถานที่แห่งแรกที่เขาพบหล่อน ลองให้เขาเห็นเธอ เพียงแค่นี้เท่านั้น เพียงครั้งเดียว ให้เขาเรียกเธอ ให้โอกาสที่เขาจะสนใจในความเหมือนของเธอกับคนรักของเขา แล้วฉันจะสารภาพแผนการนี้กับเขาพรุ่งนี้ ถ้าจะทำให้เขาเกลียดฉันไปตลอดฉันก็ยอม แต่ฉันไม่ยอมให้คนที่เสียชีวิตไปแล้วพรากเขาไปจากฉัน ฉันแน่ใจ… *(ดัชเชสจูงมือเธอ)* เธอจะทำเพื่อฉันสักครั้งได้ไหม ฉันขอร้องเธอนะ สาวน้อย *(ดัชเชสมองเธอ ด้วยสายตาที่อ้อนวอน และพูดขึ้นมาทันทีทันใด)* วิธีนี้เธอก็จะเห็นเขาด้วย และ…ฉันรู้สึกเหมือนเป็นสาวขึ้นมาอีกครั้งที่พูดอย่างนี้กับเธอ ชีวิตมันบ้าดีนะ ฉันรู้สึกอย่างนี้มา 3 ครั้งแล้วในรอบ 60 ปี และรู้สึกเป็นครั้งที่สองแล้วใน 10 นาทีนี้ เธอจะเห็นเขา และถ้าเขา *(ทำไมถึงเป็นเขาไม่ได้ล่ะ ก็เขาทั้งหล่อและมีเสน่ห์)* และถ้าเขาจะมีโชค ทั้งสำหรับเขาและฉันด้วย ที่จะได้เห็นภาพจากตัวเธอสักชั่วครู่… *เสียงกระดิ่งดังใกล้เข้ามาอีกครั้งในเงามืด*

**อมันด้า**

(*กระซิบ)*

ดิฉันจะพูดอะไรกับเขาดีล่ะคะ ?

**ดัชเชส**

(*บีบแขนอมันด้า)*

ก็แค่พูดง่ายๆ ว่า “ขอโทษค่ะคุณ ทางไปทะเลไปทางไหนคะ ?”

*เธอหลบเข้าไปในเงาไม้ที่มืดมิดอย่างรวดเร็ว ทันใดนั้นก็ปรากฏภาพสลัวลางขึ้นเป็นเจ้าชาย บนจักรยานนั่นเอง เขาผ่านเข้ามาใกล้ ภาพสลัวของ อมันด้าที่ยืนอยู่ชิดเสา หล่อนพูดออกมาเบาๆ*

**อมันด้า**

ขอโทษค่ะ คุณ…

*เขาหยุดรถจักรยาน ก้าวลงมา ถอดหมวดพร้อมกับมองเธอ*

**เจ้าชาย**

อะไรหรือ ครับ?

**อมันด้า**

ทางไปทะเล ไปทางไหนคะ ?

**เจ้าชาย**

ถึงแยกที่สอง แล้วเลี้ยวซ้าย *เขาโค้งศรีษะ อย่างเศร้าสร้อยและสุภาพแล้วขี่จักรยานห่างออกไป เสียงกระดิ่งดังแว่วๆ ดัชเชสก้าวออกมาจากเงามืด ดูเหมือนแก่ขึ้นไปอีก*

**อมันด้า**

(*นิ่งไปอึดใจ แล้วพูดเสียงแผ่วเบา)*

เขาจำฉันไม่ได้…

**ดัชเชส**

มันคงมืด…อีกอย่าง ใครจะรู้ใจ เขาอาจเห็นหน้าเธอเป็นใครก็ไม่รู้ ในความเลอะเลือนของเขา (*หล่อนเอ่ยอย่างกระดาก*) รถไฟเที่ยวสุดท้ายผ่านไปแล้วสาวน้อย คืนนี้เธออยากไปพักกับฉันที่คฤหาสน์ไหม ?

**อมันด้า**

(*ตอบด้วยน้ำเสียงที่เธอเองก็แทบจำเสียงตัวเอง ไม่ได้)*

ค่ะมาดาม *มืดสนิทจนมองไม่เห็นคนทั้งสองอีกเลย มีเพียงเสียงลมเท่านั้นที่กระซิบแผ่วจากต้นไม้ใหญ่บริเวณนั้น*

**\*\*\* ฉากปิดลง \*\*\***

บทความที่ 2

**นิยามของบางอาชีพเกี่ยวกับการแสดง**

**นักแสดง** : แสดงบทบาทต่างๆ บนเวที

**ผู้กำกับ** : ควบคุมและดูแลภาพรวมในทุกมุมมองของละคร ไม่เพียงแต่ดูตำแหน่งของนักแสดง จัดคิวนักแสดงการเข้าและออกฉาก ชี้นำการแสดง แต่ยังแนะนำเรื่องการแปลความหมายของบทละครต้นฉบับที่ได้รับ

**ช่างเสื้อ** : ตัดชุดการแสดงตามแบบ

**ผู้ออกแบบฉาก** : ออกแบบตัวหุ่นในฉากและชุดเสื้อผ้า ตัวหุ่นนี้จะถูกแปลงออกมาให้มี ขนาดเท่าของจริงในโรงถ่ายหรือโรงละคร

**ผู้จัดเครื่องใช้ประกอบฉาก** : รับผิดชอบการจัดเรื่องเครื่องประดับฉาก เช่น เก้าอี้นั่ง ตะเกียง ช่อดอกไม้ ฯลฯ ซึ่งไม่รวมเรื่องฉากและเสื้อผ้า

**ช่างเสียง** : รับผิดชอบด้านการควบคุมเสียงขณะแสดง

**ช่างแสง** : รับผิดชอบด้านการควบคุมแสงขณะแสดง หากใช้เครื่องมือชั้นสูงจะต้องใช้ ช่างแสงอย่างน้อย 10 คน

บทความที่ 1 ตัดตอนจากบทละคร เรื่อง “เลอ โอคาเดีย” โดย ยีน อะนอท์ และบทความที่ 2 ให้คำจำกัดความของอาชีพต่างๆ ในการจัดละครเวที ให้ใช้บทความทั้งสองตอบคำถามต่อไปนี้

**คำถามที่ 1 : อมันด้ากับดัชเชส**

บทที่ตัดจากละครนี้เกี่ยวกับเรื่องอะไร?

ดัชเชสคิดอุบายเพื่ออะไร

1. ทำให้เจ้าชายมาเยี่ยมเธอบ่อยขึ้น
2. ทำให้เจ้าชายตัดสินใจแต่งงาน
3. ให้อมันด้าช่วยดับความทุกข์ของเจ้าชาย
4. ช่วยให้อมันด้ามาอยู่ที่คฤหาสน์กับเธอ

..............................................................................................................................................................................

**คำถามที่ 2 : อมันด้ากับดัชเชส**

ในบทละคร นอกจากบทสนทนาระหว่างตัวละคร ยังมีส่วนที่บอกท่าทางสำหรับนักแสดง และช่างเทคนิคให้ทำตามด้วย รู้ได้อย่างไรว่าในบทละครมีตัวบอกให้ทราบถึงส่วนนี้

..............................................................................................................................................................................

..............................................................................................................................................................................


..............................................................................................................................................................................

**คำถามที่ 3 : อมันด้ากับดัชเชส**

ตารางข้างล่าง เป็นรายชื่อช่างเทคนิคที่เกี่ยวข้องในการจัดฉากละครที่ตัดมาจากเรื่องเลอโอคาเดียนี้ จงระบุข้อความที่บรรยายถึงฉากหรือเหตุการณ์ 1 อย่าง ที่เกี่ยวข้องกับหน้าที่ของช่างเทคนิคแต่ละคน โดยใช้เนื้อหาในบทความที่ 1 (ข้อแรกเป็นตัวอย่าง)

|  |  |
| --- | --- |
| **ช่างเทคนิคละครเวที** | **ผู้กำกับเวที** |
| นักออกแบบฉาก | ที่นั่งรอบอนุสาวรีย์เล็กๆ |
| ผู้จัดเครื่องใช้ประกอบฉาก |  |
| ช่างเสียง |  |
| ช่างแสง |  |

**คำถามที่ 4 : อมันด้ากับดัชเชส**

ผู้กำกับ จัดตำแหน่งนักแสดงบนเวที ผู้กำกับใช้อักษร “อ” แทน อมันด้า และดัชเชส แทนด้วยอักษร “ด”โปรดใส่อักษร “อ” และ “ด” บนแผนภาพข้างล่างนี้ ที่จะแสดงตำแหน่งอย่างคร่าวๆ ที่อมันด้า และดัชเชส ยืนอยู่ ขณะที่เจ้าชายมาถึง

ปีก

ปีก

ปีก

..............................................................................................................................................................................

..............................................................................................................................................................................

..............................................................................................................................................................................

**คำถามที่ 5 : อมันด้ากับดัชเชส**

ตอนจบฉาก ที่คัดมาจากบทละคร อมันด้าพูดว่า “เขาจำฉันไม่ได้…” เธอหมายความว่าอย่างไร

1. เจ้าชายไม่ได้มองอมันด้า
2. เจ้าชายทราบว่าอมันด้าเป็นผู้ช่วยร้านขายของ
3. เจ้าชายไม่ทราบว่าเคยพบอมันด้ามาก่อน
4. เจ้าชายไม่ได้สังเกตว่าอมันด้าคล้ายเลอโอคาเดีย

..............................................................................................................................................................................